**Kocziány László**

**Kocziány László** ([Medgyes](https://hu.wikipedia.org/wiki/Medgyes" \o "Medgyes), [1920](https://hu.wikipedia.org/wiki/1920). [november 10.](https://hu.wikipedia.org/wiki/November_10.) – [Marosvásárhely](https://hu.wikipedia.org/wiki/Marosv%C3%A1s%C3%A1rhely), [1977](https://hu.wikipedia.org/wiki/1977). [január 31.](https://hu.wikipedia.org/wiki/Janu%C3%A1r_31.)) romániai magyar irodalomtörténész.

Életútja

Középiskolai tanulmányait [Budapesten](https://hu.wikipedia.org/wiki/Budapest), az egyetemet 1944 és 1948 között [Pannonhalmán](https://hu.wikipedia.org/wiki/Pannonhalma) és [Kolozsvárt](https://hu.wikipedia.org/wiki/Kolozsv%C3%A1r) végezte. Tanár Kolozsvárt, [Csíksomlyón](https://hu.wikipedia.org/wiki/Cs%C3%ADksomly%C3%B3), [Medgyesen](https://hu.wikipedia.org/wiki/Medgyes" \o "Medgyes), majd [Székelykeresztúron](https://hu.wikipedia.org/wiki/Sz%C3%A9kelykereszt%C3%BAr" \o "Székelykeresztúr) (1950-1954), 1955-től szerkesztő az [Állami Irodalmi és Művészeti Kiadó](https://hu.wikipedia.org/wiki/%C3%81llami_Irodalmi_%C3%A9s_M%C5%B1v%C3%A9szeti_Kiad%C3%B3) marosvásárhelyi részlegénél, 1957-től ugyanott a [Román Akadémia](https://hu.wikipedia.org/wiki/Rom%C3%A1n_Akad%C3%A9mia)fiókjának tudományos kutatója, ill. főkutatója, 1975-től [magyar](https://hu.wikipedia.org/wiki/Magyar_nyelv)-[latin](https://hu.wikipedia.org/wiki/Latin_nyelv" \o "Latin nyelv) szakos tanár a marosvásárhelyi Pedagógiai Főiskolán.

Irodalomtörténeti munkássága

Irodalmi tevékenységét 1945-ben egy [Faragó Józseffel](https://hu.wikipedia.org/wiki/Farag%C3%B3_J%C3%B3zsef) és [Létay Lajossal](https://hu.wikipedia.org/wiki/L%C3%A9tay_Lajos) közösen szerkesztett magyar irodalmi olvasókönyvvel kezdte. Adatközlései, jegyzetei, ismertető cikkei az [Igaz Szó](https://hu.wikipedia.org/wiki/Igaz_Sz%C3%B3), [Korunk](https://hu.wikipedia.org/wiki/Korunk), [Előre](https://hu.wikipedia.org/wiki/El%C5%91re_(napilap,_1953%E2%80%931989)), [Vörös Zászló](https://hu.wikipedia.org/wiki/V%C3%B6r%C3%B6s_Z%C3%A1szl%C3%B3), [Művelődés](https://hu.wikipedia.org/wiki/M%C5%B1vel%C5%91d%C3%A9s_(foly%C3%B3irat)), [Megyei Tükör](https://hu.wikipedia.org/wiki/Megyei_T%C3%BCk%C3%B6r" \o "Megyei Tükör), [Utunk](https://hu.wikipedia.org/wiki/Utunk) hasábjain jelentek meg. A [NyIrK](https://hu.wikipedia.org/wiki/NyIrK" \o "NyIrK)-ben közölt tanulmányai közül kiemelkedett a [XVIII. század](https://hu.wikipedia.org/wiki/XVIII._sz%C3%A1zad) végi kolozsvári unitárius iskolai (1957/1) és az [1740-es évekbeli](https://hu.wikipedia.org/wiki/1740-es_%C3%A9vek) marosvásárhelyi (1967/1) [színjátszásról](https://hu.wikipedia.org/wiki/Sz%C3%ADnh%C3%A1zm%C5%B1v%C3%A9szet) szóló írása. Munkatársa az *Istoria teatrului în România* c. kézikönyv I. kötetének (1965); Marosvásárhelyt bemutatták *Tűbefűzött lakodalom* c. [bábjátékát](https://hu.wikipedia.org/wiki/B%C3%A1bsz%C3%ADnh%C3%A1z) (1965).

Szerepet vállalt a magyar irodalom jeles alkotásainak [romániai](https://hu.wikipedia.org/wiki/Rom%C3%A1nia) újból való kiadásában, így utószavával jelent meg [Móricz Zsigmond](https://hu.wikipedia.org/wiki/M%C3%B3ricz_Zsigmond) *Boldog ember* (1957) és [Mikszáth Kálmán](https://hu.wikipedia.org/wiki/Miksz%C3%A1th_K%C3%A1lm%C3%A1n) *Új Zrínyiász* (1958) c. regénye. A [Fehér könyvek](https://hu.wikipedia.org/wiki/Feh%C3%A9r_k%C3%B6nyvek_(Kriterion)) sorozatban két kötetet gondozott: a [Borsos Tamás](https://hu.wikipedia.org/wiki/Borsos_Tam%C3%A1s_(k%C3%B6vet)) életrajzát, naplóját, leveleit tartalmazó *Vásárhelytől a Fényes Portáig* c. kötet két kiadását (1968, 1972) és [Kovásznai Sándor](https://hu.wikipedia.org/wiki/Kov%C3%A1sznai_S%C3%A1ndor" \o "Kovásznai Sándor) XVIII. századi tudós és költő válogatott írásait *Az ész igaz útján* címmel (1970). A régi erdélyi költészet is foglalkoztatta, 1957-ben sajtó alá rendezte két székelykeresztúri gyűjteményben fennmaradt ismeretlen, XVIII. századi [énekeskönyv](https://hu.wikipedia.org/w/index.php?title=%C3%89nekesk%C3%B6nyv&action=edit&redlink=1) ([Bathó Mihály](https://hu.wikipedia.org/w/index.php?title=Bath%C3%B3_Mih%C3%A1ly&action=edit&redlink=1), [Czombó Mózes](https://hu.wikipedia.org/w/index.php?title=Czomb%C3%B3_M%C3%B3zes&action=edit&redlink=1" \o "Czombó Mózes (a lap nem létezik))) anyagát (*Őszi harmat után...*), 1972-ben pedig [Köllő Károly](https://hu.wikipedia.org/wiki/K%C3%B6ll%C5%91_K%C3%A1roly" \o "Köllő Károly) közreműködésével a régi magyar kéziratos gyűjteményekben őrzött román világi énekek legjavát (*Égő lángban forog szívem*).

Hagyatékában fennmaradt előszavával és jegyzeteivel jelent meg [Apor Péter](https://hu.wikipedia.org/wiki/Apor_P%C3%A9ter_(t%C3%B6rt%C3%A9net%C3%ADr%C3%B3)) *[Metamorphosis Transylvaniae](https://hu.wikipedia.org/w/index.php?title=Metamorphosis_Transylvaniae_(1736)&action=edit&redlink=1" \o "Metamorphosis Transylvaniae (1736) (a lap nem létezik))* c. munkája (1978), majd adatközlése a [göttingeni](https://hu.wikipedia.org/wiki/G%C3%B6ttingen) és [jénai](https://hu.wikipedia.org/wiki/J%C3%A9na) egyetemen tanult erdélyi értelmiségiek hazai szerepéről a felvilágosodás és a reformkor eszméinek terjesztésében (a Művelődéstörténeti Tanulmányok 1980-as kötetében).

Forrás

https://hu.wikipedia.org/wiki/Kocziány\_László